## Odluka o izmjenama i dopunama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

### NN 91/2014 (26.7.2014.), Odluka o izmjenama i dopunama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1835

Na osnovi članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) i članka 101. stavka 1. podstavka 3. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 156/13., 11/14., 12/14., 34/14, 54/14, 66/14 i 74/14) Upravno vijeće Hrvatskog zavoda za zdravstveno osiguranje na 67. sjednici održanoj 16. srpnja 2014. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« 45/14, u daljnjem tekstu: Odluka) u članak 2. stavak 3. mijenja se i glasi:

»Osigurane osobe Zavoda, lijekove iz čl. 1 st. 3. ove Odluke, preuzimaju u izabranoj ljekarni. Lijekove nositelja odobrenja za stavljanje lijeka u promet u izabranu ljekarnu dostavlja ovlaštena veledrogerija od strane nositelja odobrenja za stavljanje lijeka u promet, a s kojim Zavod ima sklopljen ugovor o financiranju liječenja.«

Članak 2.

U Tablici 1. iz članka 1. stavak 2. Odluke dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

|  |  |  |  |
| --- | --- | --- | --- |
| Šifra ATK | Nezaštićeno ime | Zaštićeno ime | Oblik lijeka |
| B02BX04 061 | romiplostin | Nplate | praš. za otop. za inj., stakl. boč. 1x250 mcg |
| B02BX04 062 | romiplostin | Nplate | praš. za otop. za inj., stakl. boč. 1x500 mcg |
| L03AB08 081 | Interferon beta 1-b | Extavia | praš. i otap. za otop. za inj., štrc. napunj. 1x250 mcg/ml |
| L04AC05 061 | ustekinumab | Stelara | otop. za inj. štrc. napunj. 1x45 mg/0,5 ml |

Tekst iz Tablice 1. »Lijekovi za liječenje reumatoidnog artritisa, psorijatičnog artiritisa i ankilozantnog spondilitisa« mijenja se i glasi »Lijekovi za liječenje reumatoidnog artritisa, psorijatičnog artiritisa, anksiloznog spondilitisa, Crohnove bolesti, ulceroznog kolitisa i plak psorijaze (prema smjernici iz osnovne liste lijekova)«.

Članak 3.

Ova Odluka stupa na snagu petnaestog dana od dana objave u »Narodnim novinama«.

Klasa: 025-04/12-01/190

Urbroj: 338-01-01-14-1

Zagreb, 16. srpnja 2014.

Predsjednik
Upravnog vijeća Hrvatskog zavoda
za zdravstveno osiguranje
prof. dr. sc. Marko Duvnjak, dr. med., v. r.

91 26.07.2014 Odluka o izmjenama i dopunama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

91 26.07.2014 Odluka o izmjenama i dopunama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

Odluka, NN 91/2014-1835